Enric Juliana i Santiago Posteguillo, protagonistes al maig de la programació de l'Aula de Narratives de la Universitat

## Enric Juliana i Santiago Posteguillo, protagonistes al maig de la programació de l'Aula de Narratives de la Universitat

Enric Juliana.

Enric Juliana i Santiago Posteguillo es donen cita el mes de maig a la Universitat de València a través de l'Aula de Narratives. El Centre Cultural La Nau acollirà en dues tertúlies literàries a un dels analistes polítics més importants del país i al premiat escriptor de novel·la històrica.

El col·loqui amb **Enric Juliana** serà el dimecres 15, a les 19 hores, a l'Aula Magna. Amb el títol de ‘Vint anys a Madrid DF. Una història política de l'Espanya actual’, Juliana compartirà taula amb els periodistes **Paco Cerdà** i **Salvador Enguix** i la coordinadora de l'Aula de Narratives, la catedràtica de la UV, **Cristina García Pascual**. Adjunt al director de *La Vanguardia*, Enric Juliana fa 20 anys que escriviu des de Madrid. Precisament, la visió d'aquest temps és el que ha inspirat el seu últim llibre, *España, el pacto y la furia* (2024), la crònica d'un llarg i convuls període que va des dels atemptats de l’11-M a la legislatura de l'amnistia. Dues dècades en què hem patit una crisi econòmica i una altra territorial sense precedents o hem sigut reclosos a casa per una pandèmia. Tots aquests episodis es desgranen en la crònica de Juliana i en la tertúlia organitzada per la Universitat de València.

Després de prendre el pols a l'actualitat, el dijous 23 de maig l'Aula de Narratives de la UV se submergeix en la novel·la històrica amb un col·loqui en què **Santiago Posteguillo** presentarà la seua última novel·la *Maldita Roma,* que després de l’èxit de *‘Roma soy yo’,* continua la saga sobre Juli Cèsar. Posteguillo (Premi Planeta, 2018), filòleg, lingüista, doctor europeu per la Universitat de València i en l'actualitat professor titular a la Universitat Jaume I de Castelló, aprofundeix sobre el preu del poder a través de Juli Cèsar. La tertúlia tindrà lloc a la Capella de la Sapiència, del Centre Cultural La Nau, a les 19 hores. 

Santiago Posteguillo.

L'Aula de Narratives de la Universitat de València, dependent del Vicerectorat de Cultura i Societat, és un pont entre la literatura i la vida universitària que orienta les seues accions cap a l'impuls de la creació literària i la promoció de la lectura i l'escriptura a través de diferents activitats com xarrades o trobades amb escriptors, cicles de conferències, taules redones i tallers d'escriptura i de lectura. La seua programació està dirigida tant a la comunitat universitària com a la societat en general i té com a responsable la professora Cristina García Pascual, catedràtica de Filosofia del Dret i Filosofia Política de la Universitat de València.

Més informació:

Arxivat en:

, Lletres

## Altres Notícies

Antonio Muñoz Molina i Elvira Lindo clausuren el curs de l’Aula de Narratives de la Universitat de València

La Universitat de València ret homenatge a la figura de Lluís Alcanyís en el 525 aniversari de l’Estudi General

La Universitat de València participa en la 84ª Feria del Libro de Madrid

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar